الرامن هو واحد النوع ديال الماكلة  مشهورة بزاف ف الجاپون. هاد لماكلة هي واحد النوع ديال الحسوًة ديال الشعرية. كايتم التوجاد ديالها بالمرقة ديال اللحم أولا ديال لحوت، أو كيزيدو معاها طراف ديال لحم لحلوف ؤ لا الدجاج ؤلا الطحالب البحرية لمنشفة ف الشمش ، ؤلا لبصلة لخضرا، ؤلا الدرا على حساب كل واحد أو ذوق ديالو. هاد النوع ديال لماكلة كاينة ف ݣاع  بلايص ديال الجاپون, ؤ كل بلاصة و كيفاش كاطيبها. إمكن حتى لواحد إشري هاد لماكلة مصوبا مقادا فسوبر مارشيات ؤلا ف لمكينات ديال البيع لي كاينة تقريبا فكل قنت ف الشوانط أو دروبا ديال الجاپون. الأصل ديال الرامن ؤ التاريخ ديالو ممعروفش، كاينة هضرة كتݣول بلي بانت فلبديا ديالو ف الشينوا ،ؤ كاينة هضرة خرى كتݣول بلي تختارع ف الجاپًون نيت فيامات لعشرينات.